Rybewys: Opleiding eerder as hertoetsing | Netwerk24
Rybewys: Opleiding eerder as hertoetsing
Deur Ben Smit, Melkbosstrand 27 Desember 2018 00:00
Die hertoetsing van motorbestuurders sal waarskynlik beter wees as dit selektief toegepas word, want volgens alle aanduidings is die probleem die grootste by taxibestuurders, vragmotorbestuurders en dronk bestuurders.
Hertoetsing sal egter nie veel help nie; opleiding kan dalk die antwoord wees en die basiese fisika behoort as ’n vereiste gestel te word. Byvoorbeeld:
Die stopafstand vervierdubbel as die spoed van ’n voertuig verdubbel word;
) Vrag, toestand van die bande, banddruk relatief tot die vrag, padoppervlak – nat, of droog, grond- of teerpad – die belang van volgafstand en relatiewe spoed; en
Swaartepuntverskuiwing en middelpuntvlietende krag.
Die pleidooi is om die relatief eenvoudige beginsels tuis te bring. Om alle bestuurders gereeld te toets sal baie duur wees. En as dit ure neem om ’n oogtoets te doen, sal dit waarskynlik dae neem vir ’n volle herlisensiëring.
Dit sal ook help om oortreders van die padreëls summier vas te vat.